ಔಡಿ ಕ್ಯು2 ಬುಕಿಂಗ್ ಆರಂಭ ನವದೆಹಲಿ: ಐಷಾರಾಮಿ ಕಾರು ತಯಾರಿಸುವ ಔಡಿ ಕಂಪನಿಯು ತನ್ನ ಮುಂಬರುವ ಎಸ್ಯುವಿ ಕ್ಯು2ಗೆ ಬುಕಿಂಗ್ ಆರಂಭಿಸಿದೆ. ಇದೇ ತಿಂಗಳಿನಲ್ಲಿ ಭಾರತದ ಮಾರುಕಟ್ಟೆಗೆ ಬಿಡುಗಡೆ ಆಗಲಿದೆ. ಭಾರತದಲ್ಲಿ ಬಿಡುಗಡೆ ಮಾಡುತ್ತಿರುವ ಐದನೇ ಉತ್ಪನ್ನ ಇದಾಗಿದೆ. ಕಂಪನಿಯ ಜಾಲತಾಣ ಅಥವಾ ಸ್ಥಳೀಯ ಡೀಲರ್ ಬಳಿ 2 ಲಕ್ಷ ಪಾವತಿಸಿ ಬುಕಿಂಗ್ ಮಾಡಬಹುದು ಎಂದು ಪ್ರಕಟಣೆಯಲ್ಲಿ ತಿಳಿಸಿದೆ. 2 ಲೀಟರ್ ಪೆಟ್ರೋಲ್ ಎಂಜಿನ್ ಕ್ವಾಟ್ರೊ ತಂತ್ರಜ್ಞಾನ ಹೊಂದಿದೆ. ಮೊದಲ ಬಾರಿಗೆ ಐಷಾರಾಮಿ ಕಾರು ಖರೀದಿಸಲು ಬಯಸುವ ಹರೆಯದವರನ್ನು ಗುರಿಯಾಗಿಸಿಕೊಂಡು ಯೋಜನೆ ರೂಪಿಸಲಾಗಿದೆ ಎಂದು ಹೇಳಿದೆ.